Diari Oficial de la Generalitat Valenciana


Sumari del DOGV 6390, del 04-11-2010 (2010/11498)

Notificació de demanda i citació a la vista oral a l'empresa Centro de Distribución Roque Valero, SA. Expedient número 078/09-A.
--------------------------------------------------------------------------------------------------------------------------------

### Dades del document

Número de DOGV
:   6390

Data del DOGV
:   04-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11676


Organisme emissor
:   Conselleria d'Infraestructures i Transport

Tipus de document
:   Anunci

Notificació de demanda i citació a la vista oral a l'empresa Centro de Distribución Roque Valero, SA. Expedient número 078/09-A. [2010/11890]  
D'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa saber a Centro de Distribución Roque Valero, SA, que s'ha intentat la notificació i citació per a vista oral en l'expedient abans referenciat com a conseqüència del procediment seguit en este i que no ha pogut ser comunicat per absència, ignorat parador, caducat o refusat.  
El text de la notificació és el següent:   
«Amb data 4 de desembre de 2009 ha tingut entrada en este Servici Territorial de Transports la reclamació interposada contra vostés per Transportes Azkar, SL, per un import de 501,88 € (cinc-cents un euros amb huitanta-huit cèntims), la documentació del qual es troba disponible per a la consulta per part de l'interessat en esta Junta Arbitral, perquè segons el que establix l'article primer, apartat b) de l'Orde de 12 de juny de 1991, de la Conselleria d'Obres Públiques, Urbanisme i Transports, es done per assabentat, a fi de seguir el procediment.  
D'acord amb l'article 162 de la Llei 13/1996, de 30 de desembre de 1996, de Mesures Fiscals, Administratives i de l'Orde Social; que modifica la Llei 16/1987, de 30 de juliol, d'Ordenació dels Transports Terrestres, modificada parcialment per la Llei 29/2003, de 8 d'octubre, sobre millora de les condicions de competència i seguretat en el mercat del transport per carretera i que en referència a les juntes arbitrals diu:  
"Es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000 € i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat."  
Entenent que no hi ha manifestació expressa de no-sotmetiment, se li concedix la possibilitat de contestar a la demanda abans de la realització de la vista oral, que es fixa, i per a la qual en este acte se'l cita, el pròxim 25 de novembre de 2010, a les 11.30 hores, en els locals d'esta Servici Territorial de Transports, situats a l'avinguda d'Aguilera, 1-6ª planta, d'Alacant.  
En esta les dos parts podran exposar les al·legacions que estimen pertinents i practicar les proves oportunes. En el cas de designar representant que actue en nom seu durant la vista, este haurà d'estar degudament autoritzat amb documentació que justifique la seua representació i si representa una empresa, s'haurà d'acreditar per mitjà d'escriptura notarial o el certificat de la Secretaria o del president de la Societat.  
En este mateix sentit, en cas de tindre previst assistir a la vista acompanyat de lletrat, haurà de manifestar-ho abans de la data indicada, a fi de traslladar a la part contrària, per si considerara l'auxili de direcció lletrada.  
La inassistència a la vista oral de l'actor o, si és el cas, del representant per este designat, determinarà que desistix en la seua reclamació i ordenarà l'arxivament de l'expedient.  
La no-assistència de la part demandada no impedirà la realització de la vista, i que el laude siga dictat, i quedarà amb això oberta per al reclamant, si així ho jutja oportú, la via judicial pertinent a fi d'instar-ne l'execució.  
La composició del col·legi arbitral pot ser consultada en la pàgina web de la Conselleria d'Infraestructures i Transport a l'efecte de recusació d'algun dels seus membres.  
http://www.cit.gva.es/cast/transportes/juntas-trans/compjuntastrans/  
Cosa que comunique perquè en prenga coneixement i als efectes oportuns».  
València, 25 d'octubre de 2010.- El president de la Junta Arbitral de Transports d'Alacant: Ramón Escrig Moreno.